Anna-Liisa Ruotsi

Anna-Liisa Ruotsi on suomalainen malli, näyttelijä, televisioesiintyjä ja ravintoloitsija. 

Ruotsi kävi Sanelma Vuorteen mallikoulun ja voitti vuonna 1960 Mannekiinikuningatar-kilpailun ja palkintomatkan Pariisiin. Hän oli yksi 1960-luvun eniten käytetyistä muotimalleista Suomessa. 

Ruotsi oli yksi kuudesta vakioesiintyjästä Mainostelevision viihdesarjassa Katapultti (1971–1972) ja näytteli sitten muutamassa Spede Pasasen tuottamassa elokuvassa.

Yhdessä Matti Roineen kanssa Ruotsi perusti 1980-luvun lopussa Hangon Itäsataman makasiiniin ravintola Origon, joka jatkaa yhä samalla nimellä omistajanvaihdosten jälkeen. Vuonna 1995 Ruotsi otti hoitoonsa Helsingin Kruununhaan ravintola Kirjan yhdessä Pirkko Wasickin kanssa.

Elokuvia
Täällä alkaa seikkailu (1965) – mannekiini
Vaaksa vaaraa (1965) – 2. mannekiini
Uuno Turhapuro (1973) – mökkinaapuri
Viu-hah hah-taja (1974) – Annikki Svärje
Professori Uuno D. G. Turhapuro (1975) – mökkinaapuri
Häpy Endkö? Eli kuinka Uuno Turhapuro sai niin kauniin ja rikkaan vaimon (1977) – mökkinaapuri
Uuno Turhapuro Suomen Tasavallan Herra Presidentti (1992) – mökkinaapuri
Uuno Turhapuro – This Is My Life (2004) – mökkinaapuri

Lähteet

Aiheesta muualla
Anna-Liisa Ruotsi Kari Pulkkisen muotikuvassa 1984, Museovirasto

Suomalaiset mallit
Suomalaiset näyttelijät
Suomalaiset televisiokasvot
Syntymävuosi puuttuu
Elävät henkilöt